rejauldu/bengali-wikipedia huggingface dataset:
শাংশুয়াংটাং স্টেশন হচ্ছে একটি মেট্রো স্টেশন যা চীনের, চাংশায় অবস্থিত। স্টেশনটি ২০১৬ সালের ২৮ জুন চালু করা হয়।   স্টেশন প্ল্যাটফর্ম   তৃতীয় তলাপার্শ্ব প্ল্যাটফর্ম, দরজা ডান দিকে খুলবে←লাইন ১ কাইফু ডিসট্রিক্ট গভর্নমেন্ট স্টেশন এর দিকে(ঝনশিন স্কোয়ার স্টেশন) লাইন ১ শেষপ্রান্তপার্শ্ব প্ল্যাটফর্ম, দরজা ডান দিকে খুলবেদ্বিতীয় তলাযাত্রীহল, টিকেট মেশিন, যাত্রী পরিসেবা, চলাচলপথনিচ তলাপ্রবেশ  তথ্যসূত্র  বিষয়শ্রেণী:চাংশা মেট্রো স্টেশন বিষয়শ্রেণী:২০১৬-এ চালু হওয়া রেল স্টেশন বিষয়শ্রেণী:২০১৬-এ চীনের স্থাপনা
সাদিয়া চাঁদপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৮.৩৩ বর্গকিমি (১০.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৩৫৮ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ৬টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:চৌহালী উপজেলার ইউনিয়ন
সাজিদুর রহমান (জন্ম: ৩০ ডিসেম্বর ১৯৬৪) একজন বাংলাদেশি ইসলামি পণ্ডিত ও শিক্ষাবিদ। তিনি হেফাজতে ইসলাম বাংলাদেশের মহাসচিব ও কওমি মাদ্রাসার সর্বোচ্চ সংস্থা আল হাইআতুল উলয়া লিল জামিআতিল কওমিয়া বাংলাদেশের সহ-সভাপতি। এছাড়াও তিনি বেফাকুল মাদারিসিল আরাবিয়া বাংলাদেশের সিনিয়র সহ-সভাপতি, জামিয়া ইসলামিয়া ইউনুছিয়া মাদ্রাসা, ব্রাহ্মণবাড়িয়ার শায়খুল হাদিস ও জামিয়া দারুল আরকাম আল ইসলামিয়ার প্রতিষ্ঠাতা পরিচালক।   প্রারম্ভিক জীবন  সাজিদুর রহমান ১৯৬৪ সালের ৩০ ডিসেম্বর ব্রাহ্মণবাড়িয়ার সরাইল থানার অন্তর্গত বেড়তলা গ্রামে জন্মগ্রহণ করেন। তার পিতা মুহাম্মদ আলী ও মাতা আয়েশা বেগম। ব্রাহ্মণবাড়িয়া সদর উপজেলার নাটাই সরকারি প্রাথমিক বিদ্যালয় থেকে তিনি প্রাথমিক শিক্ষা সমাপ্ত করেন। ১৯৭৩ সালে ব্রাহ্মণবাড়িয়ার জামিয়া ইসলামিয়া ইউনুছিয়া মাদ্রাসার জামাতে ইয়াজদহমে ভর্তি হন। ৩ বছর পর তিনি জেলার সদর থানার অন্তর্গত বিরাসার ইসলামিয়া মাদ্রাসায় ভর্তি হন। এ মাদ্রাসা থেকে আঞ্চলিক শিক্ষাবোর্ড এদারায়ে তালিমিয়া ব্রাহ্মণবাড়িয়ার কেন্দ্রিয় পরীক্ষায় প্রথম স্হান অধিকার করেন। তারপর তিনি দারুল উলুম হাটহাজারী মাদ্রাসায় ভর্তি হন। ১৯৮৪ সালে এ মাদ্রাসা থেকে দাওরায়ে হাদিস (মাস্টার্স) সমাপ্ত করেন।   কর্মজীবন  শিক্ষাজীবন সমাপ্তির পর নাজিরহাট বড় মাদ্রাসায় শিক্ষকতার মাধ্যমে তার কর্মজীবনের সূচনা হয়। এ মাদ্রাসায় ৩ বছর শিক্ষকতা করার পর তিনি হাটহাজারী মাদ্রাসায় যোগ দেন। হাটহাজারী মাদ্রাসায় ৩ বছর শিক্ষকতা করে তিনি কাতার গমন করেন। সেখানে ৩ বছর খতিবের দায়িত্ব পালন করেন। ১৯৯৪ সালে দেশে প্রত্যাবর্তন করে তিনি জামিয়া ইসলামিয়া ইউনুছিয়া মাদ্রাসা, ব্রাহ্মণবাড়িয়ার মুহাদ্দিস হিসেবে নিয়োগ হন। একই বছর তিনি ব্রাহ্মণবাড়িয়া শহরের পশ্চিম মেড্ডায় জামিয়া দারুল আরকাম আল ইসলামিয়া মাদ্রাসা প্রতিষ্ঠাতা করেন। বর্তমানে তিনি এই মাদ্রাসার অধ্যক্ষ ও ইউনুছিয়া মাদ্রাসার শায়খুল হাদিস হিসেবে কর্মরত আছেন। সুফিবাদে তিনি শাহ আহমদ শফীর খলিফা।  ২০২১ সালের ২ নভেম্বর তিনি বেফাকুল মাদারিসিল আরাবিয়া বাংলাদেশের সিনিয়র সহ-সভাপতি ও আল হাইআতুল উলয়া লিল জামিআতিল কওমিয়া বাংলাদেশের সহ সভাপতি নির্বাচিত হন। ২৯ নভেম্বর তিনি হেফাজতে ইসলাম বাংলাদেশের ভারপ্রাপ্ত মহাসচিব নির্বাচিত হন, ২০২২ সালের স্থায়ী মহাসচিব হিসেবে দায়িত্ব গ্রহণ করেন।   আরও দেখুন   দেওবন্দি ব্যক্তিত্বের তালিকা  তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:বৃহত্তর কুমিল্লার ইসলামি ব্যক্তিত্ব বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:দারুল উলুম হাটহাজারীর শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:ইসলামের মুসলিম পণ্ডিত বিষয়শ্রেণী:বাংলাদেশী ইসলামপন্থী বিষয়শ্রেণী:হেফাজতে ইসলাম বাংলাদেশের মহাসচিব বিষয়শ্রেণী:শাহ আহমদ শফীর শিষ্য বিষয়শ্রেণী:বেফাকুল মাদারিসিল আরাবিয়া বাংলাদেশের সহ-সভাপতি বিষয়শ্রেণী:আল হাইআতুল উলয়ার সহ সভাপতি বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:বাংলাদেশী ইসলাম ধর্মীয় নেতা বিষয়শ্রেণী:বাংলাদেশী সুন্নি মুসলিম পণ্ডিত বিষয়শ্রেণী:হানাফী ব্যক্তি বিষয়শ্রেণী:বাঙালি আলেম বিষয়শ্রেণী:জামিয়া ইসলামিয়া ইউনুছিয়ার শিক্ষক বিষয়শ্রেণী:জামিয়া ইসলামিয়া ইউনুছিয়ার প্রাক্তন শিক্ষার্থী
thumb|ক্লোরক্স মার্কার বিরঞ্জক দ্রবণের আধার বিরঞ্জক বলতে শিল্পখাতে বা গৃহস্থালি পরিবেশে কাপড় বা তন্তু থেকে রঙ দূরীকরণে কিংবা পরিষ্কার করার পরে জীবাণুমুক্তকরণে ব্যবহৃত যেকোনও রাসায়নিক দ্রব্যকে বোঝায়; সংশ্লিষ্ট প্রক্রিয়াটিকে বিরঞ্জন বলে। বিশেষ করে সোডিয়াম হাইপোক্লোরাইট নামক যৌগের চূর্ণ (বিরঞ্জক চূর্ণ) বা সেটির লঘু দ্রবণকে বিরঞ্জক হিসেবে ডাকা হয়ে থাকে। ইংরেজিতে বিরঞ্জনকে ব্লিচিং, বিরঞ্জককে ব্লিচ ও বিরঞ্জক চূর্ণকে ব্লিচিং পাউডার বলে।  অনেক বিরঞ্জকের বৃহৎ-ব্যাপ্তির ব্যাকটেরিয়ানাশক ধর্ম বিদ্যমান, ফলে সেগুলি সংক্রমণ নিবারণ ও বীজাণুমুক্তকরণে উপকারী। এগুলিকে সাঁতার কাটার পুকুরের জীবাণুমুক্তকরণে ব্যবহার করা হয় ও এভাবে ব্যাকটেরিয়া, ভাইরাস ও শৈবাল নিয়ন্ত্রণ করা হয়। এছাড়া যেসব স্থানে বীজাণুমুক্ত পরিবেশ প্রয়োজন, সেখানেও এগুলি ব্যবহৃত হয়। এগুলিকে অনেক শিল্প প্রক্রিয়াতেও ব্যবহার করা হয়, যাদের মধ্যে কাঠের মণ্ড বিরঞ্জন প্রক্রিয়াট বিশেষভাবে উল্লেখ্য। এছাড়া বিরঞ্জকগুলির কিছু গৌণ ব্যবহার আছে, যেমন ছত্রাকজনিত কালো ছোপ বা চিতা দূরকরণ, আগাছা দমন ও কাটা ফুলের স্থায়িত্বকাল বৃদ্ধি।  বিরঞ্জকগুলি অনেক ধরনের রঙিন জৈব যৌগ যেমন প্রাকৃতিক রঞ্জক পদার্থের সাথে বিক্রিয়া করে সেগুলিকে বর্ণহীন করে দেয়। বেশিরভাগ বিরঞ্জকই জারক (যেসব রাসায়নিক দ্রব্য অন্য অণু থেকে ইলেকট্রন গ্রহণ করতে পারে), তবে কিছু বিরঞ্জক বিজারক হতে পারে (যেগুলি ইলেকট্রন দান করে)।  ক্লোরিন একটি শক্তিশালী জারক এবং এটি অনেক গৃহস্থালি বিরঞ্জকের মূল সক্রিয় উপাদান। যেহেতু বিশুদ্ধ ক্লোরিন একটি বিষাক্ত ক্ষয়কারী গ্যাস, তাই এই পদার্থগুলিতে সাধারণত এটি হাইপোক্লোরাইট হিসেবে থাকে, যেটি পরে ক্লোরিন নিঃসরণ করে। বিরঞ্জক চূর্ণে সাধারণত ক্যালসিয়াম হাইপোক্লোরাইট থাকে।  যেসব জারক বিরঞ্জকে কোনও ক্লোরিন থাকে না, সেগুলি সাধারণত পারক্সাইড-ভিত্তিক হয়ে থাকে, যেমন হাইড্রোজেন পারক্সাইড, সোডিয়াম পারকার্বনেট ও সোডিয়াম পারবোরেট। এই বিরঞ্জকগুলিকে "ক্লোরিনবিহীন বিরঞ্জক", "অক্সিজেন বিরঞ্জক" বা "রঙের জন্য নিরাপদ বিরঞ্জক" বলে।  বিজারকধর্মী বিরঞ্জকগুলির বিশেষ নির্দিষ্ট ব্যবহার রয়েছে। যেমন সালফার ডাই-অক্সাইডকে পশম বিরঞ্জনে ব্যবহার করা হয় (হয় গ্যাস রূপে বা সোডিয়াম ডাইথায়োনাইট ও সোডিয়াম বোরোহাইড্রাইডের দ্রবণগুলি থেকে)।  বিরঞ্জকগুলি সাধারণত উদ্দিষ্ট রঙিন রঞ্জক পদার্থগুলি ছাড়াও আরও অনেক জৈব পদার্থের সাথে বিক্রিয়া সম্পাদন করে, তাই এগুলি তন্তু, কাপড়, চামড়ার ক্ষতি করতে পারে এবং ইচ্ছাকৃতভাবে প্রযুক্ত রঙ, যেমন ডেনিম জিনসের নীল রঙ ফিকে করে দিতে পারে। একই কারণে বিরঞ্জক পদার্থ গলধঃকরণ করলে, এদের ধোঁয়াতে শ্বাসপ্রশ্বাস চালালে, বা ত্বক বা চোখের সংস্পর্শে এগুলিকে আনলে শরীর ও স্বাস্থ্যের ক্ষতি হতে পারে।  তথ্যসূত্র  বিষয়শ্রেণী:বিরঞ্জক বিষয়শ্রেণী:সংক্রমণ নিবারক বিষয়শ্রেণী:কাপড় কাচায় ব্যবহৃত পদার্থ বিষয়শ্রেণী:রঞ্জক বিষয়শ্রেণী:গৃহস্থালী রাসায়নিক
নিখিল মণিপুর ফুটবল অ্যাসোসিয়েশন (এএমএফএ) হল মণিপুরের ফুটবলের রাজ্য নিয়ন্ত্রক সংস্থা। এটি সর্বভারতীয় ফুটবল ফেডারেশন, জাতীয় নিয়ন্ত্রক সংস্থার সাথে অনুমোদিত। এটি সন্তোষ ট্রফি এবং সিনিয়র মহিলা জাতীয় ফুটবল চ্যাম্পিয়নশিপের জন্য রাজ্য দল পাঠায়।  এএমএফএ-এর রাজ্য লিগ হল সবচেয়ে বড় এবং উচ্চতার দিক থেকে, মণিপুরের সর্বোচ্চ ফুটবল স্তরের টুর্নামেন্ট।   মণিপুর ফুটবলের পিরামিড আকৃতির কাঠামো   রাজ্য লিগ +স্তরলিগ১মণিপুর রাজ্য লিগ২এএমএফএ কাপ৩থাংজাম বীরচন্দ্র-মাইপাকপি মেমোরিয়াল উইনার্স কাপ৪জেলা ইম্ফল পূর্ব ইম্ফল পশ্চিম কাকচিং থৌবাল বিষ্ণুপুর চূড়াচাঁদপুর জিরিবাম সেনাপতি সদর হিল চান্দেল উখরুল  তেমাংলং প্রথম বিভাগ আর.কে. ঘনেন্দ্রজিৎ মেমোরিয়াল সুপার ডিভিশনএস বীরেন্দ্র সিং মেমোরিয়াল সুপার ডিভিশন ফুটবল লিগলেইহাও মেমোরিয়াল সুপার ডিভিশনসুপার ডিভিশন সুপার ডিভিশন(এল) লিয়ানবোই সিমতে সুপার ডিভিশনসুপার ডিভিশন(এল) কে হ্যাংসিং মেমোরিয়াল সদর হিলস সুপার ডিভিশন ফুটবল লিগসুপার ডিভিশন৫  দ্বিতীয় বিভাগএল সঙ্গীতা দেবী স্মৃতিসৌধ প্রথম বিভাগ ফুটবল লীগমোইরাংথেম ইবোবি স্মৃতি প্রথম বিভাগ ফুটবল লিগকিশোরকুমার স্মৃতি প্রথম বিভাগ ফুটবল লিগপ্রথম বিভাগ ফুটবল লিগ(এল) খাইখানলিয়ান মেমোরিয়াল জেলা প্রথম বিভাগ লিগ৬ তৃতীয় বিভাগ নাওরেম গান্ধার স্মৃতি দ্বিতীয় বিভাগ ফুটবল লিগ৭ চতুর্থ বিভাগকৃষ্ণমোহন মেমোরিয়াল তৃতীয় বিভাগ ফুটবল লিগ  স্টেডিয়াম এবং অবস্থান  ক্রম প্রতিচ্ছবি স্টেডিয়াম ধারণক্ষমতা শহর  টীকা  ১  খুমান লাম্পাক মেইন স্টেডিয়াম ৩৫,২৮৫ ইম্ফল নেরোকা  ট্রাউ   সাংগঠনিক কর্মকর্তা  + এএমএফএ অফিস বেয়ারার্স সভাপতি: এম রতন কুমার সহ-সভাপতি: কে মোহোরি সিং  কে বারুনি সিং  লালভুলিয়েন জুতে  কে ইয়াইমা সিং  টংজাহাও কিপজেন  এল দিনমণি সিং সচিব: এল জ্যোতির্ময় রায় কোষাধ্যক্ষ: এল দিনমণি সিং যুগ্ম সম্পাদক: এল জ্যোতির্ময় রায়  তথ্যসূত্র  বিষয়শ্রেণী:মণিপুরে ফুটবল বিষয়শ্রেণী:ভারতের ফুটবল পরিচালনা পরিষদ বিষয়শ্রেণী:১৯৭৩-এ প্রতিষ্ঠিত ক্রীড়া সংস্থা বিষয়শ্রেণী:১৯৭৩-এ মণিপুরে প্রতিষ্ঠিত
উইন্ডামেয়ার হোটেল হল একটি ঔপনিবেশিক হোটেল। এটি পশ্চিমবঙ্গের দার্জিলিং শহরে অবজার্ভেটরি হিলের উপর অবস্থিত। ১৮৪১ সালে প্রতিষ্ঠার সময় এটি ছিল চা আবাদকারীদের বোর্ডিং হাউস। ১৮৮০-এর দশকে চুক্তিবদ্ধ অন্যান্য রাজন্যবর্গও এখানে থাকতেন। সেই সময় এটির নাম ছিল ‘অ্যাডা ভিলা’। ১৯৩৯ সালে এটিকে হোটেলে রূপান্তরিত করা হয়।   ইতিহাস  ১৮৪১ সালে সেই সময়কার ব্রিটিশ ভারতের দার্জিলিং-এ অবিবাহিত ব্রিটিশ চা আবাদকারীদের বাসস্থান হিসাবে এই হোটেলটি চালু হয়। ১৮৮০-এর দশকে এটিকে বোর্ডিং হাউস হিসাবে খুলে দেওয়া হয়। ‘অ্যাডা ভিলা’ নামে সম্পত্তিটির মালিক হলেন রবীন মুখার্জির পরিবারবর্গ। টেন্ডাফ লা নামে তিব্বতি বংশোদ্ভূত এক সিক্কিমির কাছে এটি লিজ দেওয়া ছিল। তিনিই এটিকে হোটেলে রূপান্তরিত করেন এবং নাম দেন উইন্ডামেয়ার। আগে যে লোরেটো কনভেন্ট ছিল, সেটি প্রসারিত করে ও অধিগ্রহণ করে হোটেলের একটি নতুন উইং চালু হয়।Darjeeling is all the Raj  The Australian, 1 August 2009.  ১৯৫৯ সালে সিক্কিমের যুবরাজ পালডেন থোনডুপ নামগয়াল তাঁর ভাবী স্ত্রী হোপ কুকের প্রথম দেখা পান উইন্ডামেয়ার হোটেলে।  এই হোটেল থেকে নিচে চা বাগান এবং বিশ্বের তৃতীয় সর্বোচ্চ শৃঙ্গ কাঞ্চনজঙ্ঘা খুব স্পষ্ট দেখা যায়।   সূত্র     Sacred heights   বাইরের জানলা    উইন্ডামেয়ার হোটেল, দার্জিলিং ভারত  বিষয়শ্রেণী:দার্জিলিঙের পর্যটন কেন্দ্র বিষয়শ্রেণী:পশ্চিমবঙ্গের হোটেল বিষয়শ্রেণী:দার্জিলিং-এর ভবন বিষয়শ্রেণী:ভারতের ঐতিহ্যবাহী হোটেল বিষয়শ্রেণী:দার্জিলিঙের হোটেল বিষয়শ্রেণী:১৯৩৯-এ প্রতিষ্ঠিত হোটেল
বজবজ (বিধানসভা কেন্দ্র) ভারতের পশ্চিমবঙ্গ রাজ্যের  দক্ষিণ ২৪ পরগনা জেলার একটি বিধানসভা কেন্দ্র।  এলাকা সীমানা পুনর্নির্ধারণ কমিশনের নির্দেশিকা অনুযায়ী, ১৫৬ নং বজবজ বিধানসভা কেন্দ্রটি বজবজ পৌরসভা,পুজালি পৌরসভা,বজবজ -১ সিডি ব্লক এবং কাশীপুর,আলমপুর,উত্তর বাওয়ালি,দক্ষিণ বাওয়ালি এবং ডোঙ্গারিয়া, রায়পুর গ্রামপঞ্চায়েত বজবজ-২ সিডি ব্লকের অন্তর্গত।  বজবজ বিধানসভা কেন্দ্র ২১ নং ডায়মন্ড হারবার লোকসভা কেন্দ্রের অন্তর্গত।  বিধানসভার সদস্য  নির্বাচন বছরকেন্দ্র M.L.A.এর নামপার্টি১৯৫১বজবজবঙ্কিম মুখার্জীভারতের কমিউনিস্ট পার্টি১৯৫৭বঙ্কিম মুখার্জীভারতের কমিউনিস্ট পার্টি১৯৬২হিরালাল হালদারভারতীয় জাতীয় কংগ্রেস১৯৬৭ক্ষিতিভূষন রায় বর্মনভারতের কমিউনিস্ট পার্টি (মার্ক্সবাদী)১৯৬৯ক্ষিতিভূষন রায় বর্মনভারতের কমিউনিস্ট পার্টি(মার্ক্সবাদী)১৯৭১ক্ষিতিভূষন রায় বর্মনভারতের কমিউনিস্ট পার্টি(মার্ক্সবাদী)১৯৭২ক্ষিতিভূষন রায় বর্মনভারতের কমিউনিস্ট পার্টি(মার্ক্সবাদী)১৯৭৭ক্ষিতিভূষন রায় বর্মনভারতের কমিউনিস্ট পার্টি(মার্ক্সবাদী)১৯৮২ক্ষিতিভূষন রায় বর্মনভারতের কমিউনিস্ট পার্টি(মার্ক্সবাদী)১৯৮৭ক্ষিতিভূষন রায় বর্মনভারতের কমিউনিস্ট পার্টি(মার্ক্সবাদী)১৯৯১দীপক মুখার্জীভারতের কমিউনিস্ট পার্টি(মার্ক্সবাদী)১৯৯৬অশোক কুমার দেব ভারতীয় জাতীয় কংগ্রেস ২০০১অশোক কুমার দেব সর্বভারতীয় তৃণমূল কংগ্রেস২০০৬অশোক কুমার দেব সর্বভারতীয় তৃণমূল কংগ্রেস২০১১অশোক কুমার দেব সর্বভারতীয় তৃণমূল কংগ্রেস ২০১৬অশোক কুমার দেব সর্বভারতীয় তৃণমূল কংগ্রেস   নির্বাচনী ফলাফল  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ ২৪পরগনা জেলার রাজনীতি বিষয়শ্রেণী:দক্ষিণ চব্বিশ পরগণা জেলার রাজনীতি
সাইট অ্যান্ড সাউন্ড ব্রিটেনের চলচ্চিত্র বিষয়ক মাসিক সাময়িকী। ব্রিটিশ ফিল্ম ইনস্টিটিউট এই সাময়িকীটি প্রকাশ করে। ইন্ডিপেন্ডেন্ট সংবাদপত্র এই সাময়িকী সম্বন্ধে বলেছে, "highbrow but accessible"   গত ২৫ বছরের সেরা ১০ চলচ্চিত্র  সাইট অ্যান্ড সাউন্ড সাময়িকী গত ২৫ বছরে পৃথিবীর সেরা ১০ চলচ্চিত্রের একটি তালিকা প্রকাশ করেছে। ০১| অ্যাপোক্যালিপ্‌স নাও (১৯৭৯) ০২| রেইজিং বুল (১৯৮০) ০৩| ফ্যানি অ্যান্ড আলেকজান্ডার (১৯৮২) ০৪| গুডফেলাস (১৯৯০) ০৫| ব্লু ভেলভেট (১৯৮৬) ০৬| ডু দ্য রাইট থিং (১৯৮৯) ০৭| ব্লেড রানার (১৯৮২) ০৮| চাংকিং এক্সপ্রেস (১৯৯৪) ০৯| ডিস্ট্যান্ট ভয়েসেস, স্টিল লিভ্‌স (১৯৮৮) ১০| ওয়ান্‌স আপোন আ টাইম ইন অ্যামেরিকা (১৯৮৪) (যৌথভাবে) ১০| ই ই: আ ওয়ান অ্যান্ড আ টু (১৯৯৯) (যৌথভাবে)   বহিঃসংযোগ   Official website  বিষয়শ্রেণী:ব্রিটিশ চলচ্চিত্র সাময়িকী বিষয়শ্রেণী:ব্রিটিশ ফিল্ম ইনস্টিটিউট বিষয়শ্রেণী:যুক্তরাজ্যের মাসিক ম্যাগাজিন বিষয়শ্রেণী:লন্ডনের ম্যাগাজিন
কুন্দগ্রাম ইউনিয়ন বাংলাদেশের বগুড়া জেলার আদমদীঘি উপজেলার একটি ইউনিয়ন।  অবস্থান  আদমদীঘি উপজেলা  থেকে ২৫ কিলোমিটার পূর্ব এবং আলতাফনগর রেলস্টেশন থেকে ৩ কিলোমিটার  দক্ষিণে অবস্থিত।  আয়তন এই ইউনিয়নের মোট আয়তন ২৯.৪৯ বর্গকিলোমিটার। ইতিহাস কুন্দগ্রামের নামকরণ করা হয় মুলত কুন্ডু রাজার নাম থেকে। এখানে এখনো রাজবাড়ি রয়েছে, এছাড়া, অনেক পুরোনো তিন গম্বুজীয় মসজিদ আছে।  জনসংখ্যা ২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৬,৯৭৮ জন।  প্রশাসনিক কাঠামো এই ইউনিয়ন ৩০টি গ্রাম ও ১৪টি মৌজা নিয়ে গঠিত।  গ্রাম  ১। কুন্দগ্রাম।   ২। বাঁগিচা পাড়া।  ৩। হরিণ মারা।  ৪। কুশিয়াবারী।  ৫। হারভাংগা।  ৬। ছাতুয়া।   ৭। সিংড়া।  ৮। কাথলা।  ৯। পান্ডারা পাড়া।  ১০। তেঁতুলিয়া।  ১১। তিলচ শিব্বাটী।  ১২। ছারুপাড়া।  ১৩। তিলচ শিতাহার।  ১৪। তিলচ জয়দেবপুর।  ১৫। তিলচ ইসলামপুর।  ১৬। তিলচ পিতাহার।  ১৭। তিলচ কান্ডারপাড়া।  ১৮। তিলচ মোল্লা পাড়া।  ১৯। তিলচ ছয়ানি পাড়া।  ২০। মটপকুরিয়া।  ২১। শাহপাড়া।  ২২। তিলচ সোনার পাড়া।  ২৩। চেঁচুয়া।  ২৪।বশিকোরা।  ২৫। কড়ই।  ২৬। আরাইল।  ২৭। কুমার পাড়া।  ২৮। তারতা।  ২৯। কুন্দগ্রাম পাল্লাপাড়া।  ৩০। বশিকোরা প্রথম পাড়া।  শিক্ষা ব্যবস্থা  নিম্ন মাধ্যমিক কুন্দগ্রাম দ্বীমুখী উচ্চ বিদ্যালয়  কুন্দগ্রাম বালিকা উচ্চ বিদ্যালয়।  কড়ই উচ্চ বিদ্যালয়।  তিলছ শিব্বাটী বহুমুখী উচ্চ বিদ্যালয়।   মাদ্রাসা তিলচ ইসলামপুর সিদ্দিকিয়া দাখিল মাদ্রাসা।  চেচুয়া দাখিল মাদ্রাসা।   বশীকোড়া দাখিল মাদ্রাসা।  কড়ই আলিম মাদ্রাসা।  কুন্দগ্রাম বানিয়াগারি দাখিল মাদ্রাসা।  এই ইউনিয়ন কোনো কলেজ নেই। এছাড়া অনেক গুলো সরকারি স্কুল আছে।  অর্থনীতি  এই এলাকার মানুষ অর্থনীতি প্রধানত ধান চাষ এবং আলু ও সরিষা চাষের উপর নির্ভরশীল   ধর্মীয় উপাসনালয়  হাট-বাজার কুন্দগ্রাম ইউনিয়নে মোট ৩টি হাটবাজার রয়েছে  কুন্দগ্রাম বাজার  তিলছ শিব্বাটী বাজার  কড়ই বাজার  বাগিচা পাড়া বাজার  দর্শনীয় স্থান  কুন্দগ্রাম তিন গম্বুজ মসজিদ।  কড়ই রাজার বাড়ি।  কুন্দগ্রাম নব্বাব বাড়ি  জনপ্রতিনিধি  বর্তমান চেয়ারম্যান- মোঃ শামিম হুদা খন্দকার  ।  তথ্যসূত্র
বর্জন বা ইংরেজি পরিভাষায় বয়কট (ইংরেজি boycott) বলতে কোনও পণ্যদ্রব্য, ব্যক্তি, সংগঠন বা দেশের বিরুদ্ধে প্রতিবাদের উদ্দেশ্যে সেটির সাথে স্বেচ্ছায় অহিংস উপায়ে সব ধরনের সম্পর্ক ছিন্ন করাকে বোঝানো হয়। সাধারণত নৈতিক, সামাজিক, রাজনৈতিক বা পরিবেশগত কারণে এটি করা হতে পারে। বর্জনের উদ্দেশ্য হল লক্ষ্যবস্তুর অর্থনৈতিক ক্ষতি বৃদ্ধি করা, বা নৈতিক অবমাননার ব্যাপারটি জ্ঞাপন করা যাতে লক্ষ্যবস্তু ব্যক্তি বা প্রতিষ্ঠানটি তাদের অগ্রহণযোগ্য আচরণ পরিবর্তন করে।  কদাচিৎ বর্জন ভোক্তা আন্দোলনকর্মের একটি রূপ হিসেবে ব্যবহৃত হতে পারে, যাকে কখনও কখনও নৈতিক ক্রয় বলা হয়। যখন এই একই চর্চাটি কোনও জাতীয় সরকার অন্য কোনও দেশ বা বিদেশী কোনও প্রতিষ্ঠানের বিরুদ্ধে আইন করে বাস্তবায়ন করে, তখন তাকে অর্থনৈতিক নিষেধাজ্ঞা বলে। তবে কিছু উৎসের মতে প্রায়শই বর্জনের হুমকি তর্জন-গর্জনেই পরিসমাপ্ত হয়, কেননা কিছু গবেষণা অনুযায়ী এগুলির কারণে পণ্যের বিক্রিবাট্টায় তেমন কোনও তাৎপর্যপূর্ণ প্রভাব পড়ে না।   আরও দেখুন   বর্জন-বিরোধিতা   নির্বাচন বর্জন   দলগত বর্জন   আন্তর্জাতিক নিষেধাজ্ঞা   বর্জনের তালিকা   নৈতিক ক্রয়   কোনও মঞ্চ নয়   কর্মস্থল বর্জন   তথ্যসূত্র    বিষয়শ্রেণী:নাগরিক অবাধ্যতা বিষয়শ্রেণী:সম্প্রদায় সংগঠিতকরণ বিষয়শ্রেণী:প্রতিবাদের চাতুরি বিষয়শ্রেণী:সামষ্টিক শাস্তি বিষয়শ্রেণী:পরিহার বিষয়শ্রেণী:নৈতিক ভোক্তাবাদ বিষয়শ্রেণী:ভোক্তা আচরণ বিষয়শ্রেণী:আন্তঃব্যক্তিক সংঘাত বিষয়শ্রেণী:ব্যক্তিনামে নামাঙ্কিত অর্থনৈতিক ধারণা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~ যুদ্ধমন্ত্রী আলাপ ১৭:৪২, ২ মার্চ ২০২০ (ইউটিসি) লাল লিপস্টিক   – (অপসারণের প্রস্তাবনা দেখুনলগ দেখুন) () নিবন্ধে ১২ টা তথ্যসূত্র। তন্মধ্যে ২, ৪, ৮ নির্ভরযোগ্য তথ্যসূত্রের মাঝে পড়ে না। সবগুলো গানটি ইউটিউবে মুক্তি নিয়ে। নিবন্ধটি WP:NMUSIC কিংবা WP:GNG তে উত্তীর্ণ নয়। এস. এম. নাজমুস শাকিব (আলাপ) ০৬:৪০, ১১ ফেব্রুয়ারি ২০২০ (ইউটিসি) :: এক্ষেত্রে আপনি নিবন্ধটিকে সম্প্রসারণ বা অসম্পূর্ণ ট্যাগ করতে পারতেন। আমি আপনার অপসারণ প্রস্তাবনার বিপক্ষে। আমি যেমনটি আপনার পাস আও নিবন্ধটি সম্প্রসারণ করে দিয়েছি, তেমনটি আপনিও করতে পারেন City of Zion (আলাপ) ০৮:০১, ১১ ফেব্রুয়ারি ২০২০ (ইউটিসি)   সুধী, গুগল অনুসন্ধানে এমন কিছু পেলাম না যা নিবন্ধকে WP:GNG কিংবা WP:NMUSIC এ উত্তীর্ণ করতে পারে। তাই সম্প্রসারণ করি নি, নিঅপ্রতে এনেছি।এস. এম. নাজমুস শাকিব (আলাপ) ০৮:৩৩, ১১ ফেব্রুয়ারি ২০২০ (ইউটিসি)   -গানটি কেন উল্লেখযোগ্য তার কোন উল্লেখ নেই।--মাসুম-আল-হাসান (আলাপ) ০৯:৪৮, ১৭ ফেব্রুয়ারি ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|দক্ষিণরায়ের মূর্তি, ধপধোপি দক্ষিণরায় হলেন বাংলাদেশ ও ভারতের সুন্দরবন অঞ্চলে জাতি ধর্ম নির্বিশেষে পূজিত এক লোকদেবতা। তাঁকে পশু ও দানবদের নিয়ন্ত্রক বা বাঘের রাজা মনে করা হয়। সুন্দরবনের অধিবাসীরা দক্ষিণরায়কে সুন্দরবনের ভাটি অঞ্চলের অধিপতি মনে করেন। অপর এক লোকদেবী বনবিবি ও পীর বড়খাঁ গাজীর সাথে দক্ষিণ রায়ের বিরোধের কথা সুন্দরবনের লোককাহিনী, সংস্কৃতি, পালাগানের অঙ্গ।  লোকসংস্কৃতিতে স্থানীয় কিংবদন্তি অনুসারে, দক্ষিণরায়ের রাজত্বের সীমা দক্ষিণে কাকদ্বীপ, উত্তরে ভাগীরথী নদী, পশ্চিমে ঘাটাল ও পূর্বে বাকলা জেলা। প্রত্যেক অমাবস্যায় দক্ষিণরায় মন্দিরে পশুবলি হয়। লোকবিশ্বাস অনুসারে দক্ষিণরায় গানবাজনা পছন্দ করেন। তাই স্থানীয় লোকেরা রাতে তার মন্দিরে নাচগানের আসর বসান। দক্ষিণ রায়ের বার্ষিক পূজা উপলক্ষে গায়েনরা পালাক্রমে কবি কৃষ্ণরাম দাস রচিত রায়মঙ্গল পরিবেশন করে এবং বাউল্যা, মউল্যা, মলঙ্গি প্রভৃতি শ্রমজীবী মানুষেরা হিন্দু মুসলমান নির্বিশেষে এ গান ভক্তিভরে শ্রবণ করেন। সুন্দরবনের অধিবাসীরা ম্যানগ্রোভ জঙ্গলে মাছধরা, কাষ্ঠ বা মধু আহরণের মতো কোনো কাজে যাওয়ার আগে দক্ষিণরায়ের মন্দিরে পূজা দেন। কেউ কেউ মাথার পিছন দিকে দক্ষিণরায়ের মুখোশ পরে জঙ্গলে ঢোকেন যাতে বাঘ সেই মুখোশ দেখে ভয় পেয়ে তার কাছে না আসে।   মন্দির  কলকাতার গড়িয়া রেলস্টেশনের কাছে লক্ষ্মীকান্তপুর ও ধপধপির কয়েক মেইল দূরে একটি দক্ষিণরায় মন্দির আছে। এই অঞ্চলটি এক সময়ে সুন্দরবনের অন্তর্গত ছিল। এখনও এই অঞ্চলের অধিবাসীরা দক্ষিণরায় মন্দিরে পূজা দেন। দক্ষিণরায়ের মূর্তিতে একটি বিরাট গোঁফ দেখা যায়। তার শরীর শীর্ণ, চকচকে এবং হলদেটে। গায়ে বাঘের মতো ডোরাকাটা দাগ দেখা যায়। মুখের দুদিক থেকেই লালা ঝরে। তার একটি ছয় মিটার দীর্ঘ লেজও আছে।   সাহিত্যে  কবি কৃষ্ণরাম দাসের রায়মঙ্গল, ছাড়াও হরপ্রসাদ শাস্ত্রী, দীনেশচন্দ্র সেন, নীহাররঞ্জন রায়, সুনীতিকুমার চট্টোপাধ্যায় দক্ষিণরায় সম্পর্কে লিখেছেন। রাজশেখর বসু (পরশুরাম)র বিখ্যাত ছোটগল্পে এবং সুনীল গঙ্গোপাধ্যায় এর কিশোর রহস্য উপন্যাস 'জংগলের মধ্যে গম্বুজ' বইতে দক্ষিণরায়ের কথা আছে।   পাদটীকা   বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাংলাদেশের সংস্কৃতি বিষয়শ্রেণী:লোকসংস্কৃতি বিষয়শ্রেণী:বাংলার লৌকিক দেবদেবী বিষয়শ্রেণী:মঙ্গলকাব্যের দেবদেবী বিষয়শ্রেণী:ভারতীয় কিংবদন্তি ব্যক্তি বিষয়শ্রেণী:সুন্দরবন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: ঐকমত্য হয়নি।  Ashiq Shawon (আলাপ) ২২:২১, ১৭ এপ্রিল ২০২৩ (ইউটিসি) গোপালচন্দ্র মুখোপাধ্যায়   – (অপসারণের প্রস্তাবনা দেখুনলগ দেখুন) () Already deleted on English Wikipedia. See this.  Nearly all listed sources don't mention him.  Very few sources that mention him are not providing any major details about this person.  At best, this person seems to be a made up folk hero of some Hindutva proponents and it still lacks proper coverage. Editorkamran (আলাপ) ০৬:২০, ২৮ মার্চ ২০২৩ (ইউটিসি)  @Editorkamran দৃঢ়ভাবে অসমর্থন। ইংরেজি এবং বাংলা উইকিপিডিয়া দুটি পৃথক প্রকল্প। দুটি উইকিপিডিয়াতেই যেকেউ সম্পাদনা করতে পারে, কিন্ত এই নিবন্ধ নিয়ে আপনার আগ্রহ একটু বেশিই মনে হচ্ছে, যা যথেষ্ট সন্দেহ প্রবল। যাইহোক বাংলা উইকিতে তার ঐতিহাসিক গুরুত্বের জন্য পর্যাপ্ত পরিমান উৎস যুক্ত করা আছে। জ্ঞাতব্য, কোনো কিছু সম্পর্কে ইংরেজি উইকিতে কিছু লেখা আছে নাকি নাই তা দিয়ে বাংলা উইকিতে তার গুরুত্ব পরিমান করা হয় না। 𝓑𝓐𝓓𝓗𝓞𝓝 (আলাপ) ০৭:২৫, ২৮ মার্চ ২০২৩ (ইউটিসি) @BadhonCR অনুগ্রহ করে মনে রাখুন  সার্বজনীন। —শাকিল (আলাপ · অবদান) ১৩:৪৮, ২৮ মার্চ ২০২৩ (ইউটিসি)  @Editorkamran, আপনি অপসারণ নীতিমালার কোন মানদণ্ড অনুযায়ী এটাকে অপসারণের জন্য মনোনীত করলেন? মানে নিবন্ধটি ঠিক কোন নীতিমালা অনুযায়ী উইকিপিডিয়ায় থাকার যোগ্য নয়? → Tanbiruzzaman 💬 ০৭:৩৪, ২৮ মার্চ ২০২৩ (ইউটিসি) User:Tanbiruzzaman My reason is for deletion is: "এমন কোন নিবন্ধ যার বিষয় উল্লেখযোগ্য নয়।" Editorkamran (আলাপ) ১৩:১৬, ২৯ মার্চ ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মিচেল জোসেফ স্যান্টনার (জন্ম: ৫ ফেব্রুয়ারি, ১৯৯২) ওয়াইকাতোর হ্যামিল্টনে জন্মগ্রহণকারী উদীয়মান নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া ক্রিকেটে নর্দার্ন ডিস্ট্রিক্টস ক্রিকেট দলে প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলেন। মিচেল স্যান্টনার বামহাতে ব্যাটিংয়ের পাশাপাশি স্লো বাম-হাত অর্থোডক্সে পারদর্শী।   খেলোয়াড়ী জীবন  এপ্রিল, ২০১৫ সালে নিউজিল্যান্ডের একদিনের আন্তর্জাতিক ও টুয়েন্টি২০ আন্তর্জাতিক দলের সদস্যরূপে ইংল্যান্ড সফরে খেলার জন্য মনোনীত হন। দলের অন্যতম সদস্য অ্যাডাম মিলেন আঘাত পাওয়ায় তার পরিবর্তে মিচেল স্যান্টনার স্থলাভিষিক্ত হন।  ৯ জুলাই, ২০১৫ তারিখে জিম্বাবুয়ে সফরে দলের সদস্য হিসেবে তাকে অন্তর্ভুক্ত করা হয়। কিন্তু বৃদ্ধাঙ্গুলের আঘাতপ্রাপ্তির কারণে আগস্ট, ২০১৫ সালে জিম্বাবুয়ে  থেকে বাদ দেয়া হয় ও তার পরিবর্তে জর্জ ওয়ার্কারকে জিম্বাবুয়ের বিপক্ষে খেলার জন্য নিউজিল্যান্ড দলের সদস্য হিসেবে অন্তর্ভুক্ত করা হয়।   তথ্যসূত্র    আরও দেখুন   টম ল্যাথাম  নিউজিল্যান্ড জাতীয় ক্রিকেট দল  ২০১৫ নিউজিল্যান্ড ক্রিকেট দলের ইংল্যান্ড সফর   বহিঃসংযোগ       বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:হ্যামিল্টন (নিউজিল্যান্ড) থেকে আগত ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার
কোলবি স্টিভেন্সন (, ; জন্ম: ৩ অক্টোবর ১৯৯৭) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  স্টিভেন্সন মার্কিন যুক্তরাষ্ট্রের হয়ে ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন কোলবি স্টিভেন্সন ১৯৯৭ সালের ৩রা অক্টোবর তারিখে মার্কিন যুক্তরাষ্ট্রের নিউ হ্যাম্পশায়ারে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন স্টিভেন্সন মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১৭৪.২৫ পয়েন্ট অর্জন করে বাছাইপর্বে পঞ্চম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বে তিনি সর্বমোট ১৮৩.০০ পয়েন্ট অর্জন করে রৌপ্য পদক জয়লাভ করেছেন।  অন্যদিকে তিনি ফ্রিস্টাইল স্কিইংয়ে পুরুষদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রানের পরিসমাপ্তিতে তিনি ৭৮.০১ পয়েন্ট নিয়ে ষষ্ঠ স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের তিন রান সম্পন্ন হওয়ার পর তিনি সর্বোচ্চ ৭৭.৪১ পয়েন্ট নিয়ে সপ্তম স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক রৌপ্যপদক বিজয়ী মার্কিন বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২১শ শতাব্দীর মার্কিন পুরুষ ক্রীড়াবিদ